Jahon banki koronavirus epidemiyasiga qarshi kurashish uchun birinchi badal sifatida 12 mlrd dollar ajratishini e’lon qildi. Foto: REUTERS / Wana News Agency “COVID-19’ga qarshi kurashdagi yordam paketi 12 mlrd dollargacha moliyalashtirishni o‘z ichiga oladi. Undan 8 mlrd dollari tezkor tartibda ajratiladi”, deyilgan bank bayonotida. Ta’kidlanishicha, Jahon banki rivojlanayotgan davlatlarga “sog‘liqni saqlash tizimini mustahkamlashga, jumladan odamlarni epidemiyadan himoyalash uchun tibbiy xizmatlardan foydalana olishini yaxshilash, kasalliklar ortidan epidemik nazoratni kuchaytirish, jamoat sog‘lig‘i sohasidagi tadbirlarni faollashtirish va iqtisodiyotga ta’sirni kamaytirish maqsadida xususiy sektorda hamkorlikka” yordam beradi. Yordam Jahon bankiga kiruvchi tashkilotlar – Rivojlanish xalqaro assotsiatsiyasi, Xalqaro tiklanish va taraqqiyot banki, Xalqaro moliya korporatsiyasi liniyalari orqali taqdim etiladi.